TIL AKTIONÆRERNE I H. LUNDBECK A/S 


INDKALDELSE TIL ORDINÆR GENERALFORSAMLING 


Der indkaldes herved til ordinær generalforsamling i H. Lundbeck A/S: 
Onsdag den 23. marts 2022 kl. 10.00. 
Den ordinære generalforsamling afholdes på selskabets adresse: 


H. Lundbeck A/S, Ottiliavej 9, 2500 Valby 


Dagsorden 
I overensstemmelse med vedtægternes punkt 8.1 er dagsordenen som følger: 


1 Bestyrelsens beretning om selskabets virksomhed i det forløbne år. 
2 Fremlæggelse af årsrapport til godkendelse. 
3 Beslutning om anvendelse af overskud eller dækning af underskud i henhold til den godkendte årsrapport. 
4 Præsentation af og vejledende afstemning om vederlagsrapporten. 
5 Valg af bestyrelse. 
6 Godkendelse af vederlag til bestyrelsen for det indeværende regnskabsår. 
7 Valg af én eller to statsautoriserede revisorer. 
8. Eventuelle forslag fra aktionærer eller bestyrelse: 
8.1 Forslag fra bestyrelsen om at bemyndige bestyrelsen til at lade selskabet erhverve egne aktier. 


8.2 Forslag fra bestyrelsen om at bemyndige dirigenten til at anmelde de på den ordinære generalfor- 
samling vedtagne beslutninger til Erhvervsstyrelsen. 


9 Eventuelt. 


Fuldstændige forslag 


Ad dagsordenens punkt 1: 





Bestyrelsen indstiller, at beretningen tages til efterretning. 


Ad dagsordenens punkt 2: 


Bestyrelsen indstiller, at årsrapporten godkendes. 

Ad dagsordenens punkt 3: 





Bestyrelsen foreslår, at der for regnskabsåret 2021 udbetales et udbytte på 30% af årets nettoresultat sva- 
rende til DKK 2,00 pr. aktie eller et samlet udbytte på DKK 398 millioner. 


Ad dagsordenens punkt 4: 





Bestyrelsen indstiller, at vederlagsrapporten godkendes. 


Ad dagsordenens punkt 5: 





H. Lundbeck A/S' bestyrelse bør sammensættes af personer, der tilsammen besidder de nødvendige finan- 
sielle, farmaceutiske og internationale kompetencer til på bedst mulig vis at varetage selskabets og dermed 
aktionærernes interesser under hensyntagen til selskabets øvrige interessenter. Bestyrelsens væsentligste 
opgaver er at fastlægge H. Lundbeck A/S' overordnede strategi, opstille konkrete mål for selskabets direktion 
samt sikre, at direktionens medlemmer har de rette kompetencer. 


For en mere detaljeret beskrivelse af bestyrelsens ønskede kompetencer henvises til selskabets hjemmeside: 
www.lundbeck.com -> About Us -> Corporate Governance. 





Generalforsamlingsvalgte bestyrelsesmedlemmer vælges eller genvælges hvert år, og valgperioden for de 
siddende bestyrelsesmedlemmer udløber således i forbindelse med denne ordinære generalforsamling. Besty- 
relsen foreslår genvalg af følgende generalforsamlingsvalgte bestyrelsesmedlemmer: Lars Søren Rasmussen, 
Lene Skole-Sørensen, Lars Erik Holmqvist, Jeffrey Berkowitz, Jeremy Max Levin, Dorothea Wenzel og Santiago 
Arroyo. Bestyrelsen forventer at vælge Lars Søren Rasmussen som formand og at vælge Lene Skole-Sørensen 
som næstformand for bestyrelsen. 


Det er bestyrelsens vurdering, at de foreslåede kandidater tilsammen besidder den nødvendige faglige og 
internationale erfaring til at opretholde selskabets position som en ledende global farmaceutisk virksomhed 
med fokus på forskning og udvikling inden for hjernesygdomme. Det er desuden bestyrelsens opfattelse, at 
bestyrelsens størrelse er hensigtsmæssig i forhold til selskabets behov og ambitionen om at sikre en kon- 
struktiv debat og en effektiv beslutningsproces. Der er ved udvælgelse af kandidater taget hensyn til diversi- 
tet. 


Det anbefales i Anbefalinger for god Selskabsledelse, at mindst halvdelen af de på den ordinære generalfor- 
samling valgte bestyrelsesmedlemmer er uafhængige af selskabet. Lars Søren Rasmussen, Jeremy Max Levin, 
Jeffrey Berkowitz, Dorothea Wenzel og Santiago Arroyo opfylder kriterierne for uafhængighed. Lene Skole- 
Sørensen og Lars Erik Holmqvist anses for at være ikke-uafhængige bestyrelsesmedlemmer i kraft af deres 
aktiviteter i Lundbeckfonden. Såfremt de foreslåede kandidater vælges til bestyrelsen, vil bestyrelsen leve op 
til anbefalingen om uafhængighed som defineret i Anbefalinger for god Selskabsledelse. 


Følgende personer blev i 2018 valgt til bestyrelsen som medarbejderrepræsentanter i en fireårig periode i 


overensstemmelse med selskabslovens bestemmelser: Ludovic Tranholm Otterbein, Henrik Sindal Jensen og 
Rikke Kruse Andreasen. Deres valgperiode udløber efter den ordinære generalforsamling. Der vil derfor forud 

for den ordinære generalforsamling blive valgt afløsere til en ny fireårig periode som medarbejderrepræsen- 
tanter i overensstemmelse med selskabsloven, og resultatet vil blive præsenteret på den ordinære general- 
forsamling. 


De kandidater, der er foreslået til at blive valgt til bestyrelsen på den ordinære generalforsamling, har følgende 
baggrund: 


Lars Søren Rasmussen 

Lars Søren Rasmussen, BSc Engineering, MBA, født 31. marts 1959, dansk statsborger. Han blev indstillet til 
valg til H. Lundbeck A/S' bestyrelse på den ordinære generalforsamling i 2013. Han er formand for H. Lundbeck 
A/S' Vederlags- og Nomineringskomité og medlem af H. Lundbeck A/S' Revisionskomité. 


Lars Søren Rasmussen har betydelig ledelsesmæssig erfaring inden for global medtech. Lars Søren Rasmussen 
har senest været administrerende direktør for Coloplast A/S fra 2008 til 2018 og var medlem af selskabets 
direktion fra 2001. Under sin ansættelse i Coloplast havde Lars Søren Rasmussen koncernansvar for en række 
forskellige funktioner, herunder globalt salg, innovation og produktion. Disse ansvarsområder blev varetaget 
med base i såvel Danmark som USA. Lars Søren Rasmussen fratrådte sin stilling som administrerende direktør 
for Coloplast A/S pr. 4. december 2018 og tiltrådte som formand for bestyrelsen i Coloplast A/S med virkning 
fra 5. december 2018. 


Lars Søren Rasmussens særlige kompetencer i forbindelse med bestyrelsesarbejdet i H. Lundbeck A/S er hans 
erfaring med topledelse samt hans viden om effektivisering og internationalisering. 


Lars Søren Rasmussen er formand for bestyrelsen i Coloplast A/S og medlem af bestyrelsen for Københavns 
Universitet. Han er desuden formand for Dansk Industris (DI) Diversitetsudvalg, formand for Komitéen for 
god Selskabsledelse og formand for Erhvervsministeriets Life Science-råd. 


Lene Skole-Sørensen 

Lene Skole-Sørensen, BCom Finance, født 28. april 1959, dansk statsborger. Hun blev indstillet til valg til H. 
Lundbeck A/S' bestyrelse på den ordinære generalforsamling i 2015. Hun er næstformand for H. Lundbeck 
A/S' bestyrelse og medlem af Vederlags- og Nomineringskomitéen og den Videnskabelige Komité. 


Lene Skole-Sørensen er administrerende direktør for Lundbeckfonden, administrerende direktør for Lundbeck- 
fond Invest A/S og formand for bestyrelsen for LFI Equity A/S. Inden Lene Skole-Sørensen kom til Lundbeck- 
fonden i 2014, var hun økonomidirektør i Coloplast A/S, hvor hun var medlem af direktionen, fra hun blev 
ansat i 2005. Lene Skole-Sørensens ansvarsområder omfattede økonomi, IT, HR, kommunikation, strategi og 
M&A. Før 2005 havde Lene Skole-Sørensen forskellige stillinger i A.P. Møller-Mærsk-koncernen, senest som 
økonomidirektør i Maersk Company Ltd., London, i perioden 2000-2005. 


Lene Skole-Sørensens særlige kompetencer i forbindelse med bestyrelsesarbejdet i H. Lundbeck A/S er hendes 
omfattende viden og ekspertise inden for finansiering, strategi, forretningsudvikling og M&A samt hendes 
ledelseserfaring fra internationale virksomheder, herunder medtech. 


Lene Skole-Sørensen er næstformand for bestyrelsen for Ørsted A/S, Falck A/S og ALK-Abelló A/S samt 
medlem af bestyrelsen for Tryg A/S og Tryg Forsikring A/S. 


Lars Erik Holmqvist 

Lars Erik Holmqvist, MSc i business administration, født 4. september 1959, svensk statsborger. Han blev 
indstillet til valg til H. Lundbeck A/S' bestyrelse på den ordinære generalforsamling i 2015. Han er medlem af 
H. Lundbeck A/S' Revisionskomité. 


Lars Erik Holmqvist har tidligere arbejdet som seniorrådgiver på sundhedsområdet for Bain Capital Private 
Equity og været vice-president for Pharmacia med ansvar for salg og marketing. Derudover har han haft 
ledende stillinger i adskillige farma- og medtech-selskaber, herunder Boston Scientific Corporation, Medtronic, 
Applied Biosystems Group, DAKO A/S og Agilent Technologies. 


Lars Erik Holmqvists særlige kompetencer i forbindelse med bestyrelsesarbejdet i H. Lundbeck A/S er hans 
ledelseserfaring fra internationale virksomheder, hans ekspertise inden for økonomi, og hans salgs- og mar- 
ketingerfaring fra den globale farma-, medtech- og life-science-industri. 


Lars Erik Holmqvist er formand for bestyrelsen for Biovica International AB og medlem af bestyrelsen for 
Lundbeckfonden, ALK-Abelló A/S, Vitrolife AB og Naga Uk Topco Ltd. 


Jeremy Max Levin 

Jeremy Max Levin, BA Zoologi, MA og DPhil i molekylærbiologi og MB BChir i medicin og kirurgi, født 9. 
september 1953, britisk og amerikansk statsborger. Han blev indstillet til valg til H. Lundbeck A/S' bestyrelse 
på den ordinære generalforsamling i 2017. Han er formand for H. Lundbeck A/S' Videnskabelige Komité. 


Jeremy Max Levin har mere end 25 års erfaring inden for den globale medicinalindustri, hvor han har stået i 
spidsen for virksomhedernes og medarbejdernes udvikling og kommercialisering af lægemidler til dækning af 
akutte medicinske behov i hele verden. Siden 2014 har han været administrerende direktør og bestyrelses- 
formand for Ovid Therapeutics, en neurologi-virksomhed med base i New York, der specialiserer sig i særlige 
og sjældne sygdomme i hjernen. Jeremy Max Levin var tidligere administrerende direktør for Teva Pharma- 
ceuticals, og forinden var han medlem af direktionen i Bristol-Myers Squibb, hvor han var globalt ansvarlig for 
virksomhedens overordnede strategi, alliancer og forretningsudvikling. Inden da var han global chef for stra- 
tegiske alliancer hos Novartis, hvor han oprettede og stod i spidsen for strategiske samarbejder med adskillige 
virksomheder og forskningsinstitutioner i hele verden. 


Jeremy Max Levins særlige kompetencer i forbindelse med bestyrelsesarbejdet i H. Lundbeck A/S er kombi- 
nationen af hans kliniske indsigt og erfaring, hans kompetencer inden for forretningsudvikling, forretnings- 
strategier og hans økonomiske viden. Derudover har han betydelig erfaring med bestyrelsesarbejde. 


Ud over stillingen hos Ovid Therapeutics er Jeremy Levin medlem af bestyrelsen i BIO (Biotechnology Inno- 
vation Organization i USA) og formand for bestyrelsen i Opthea (med base i Australien). 


Jeffrey Berkowitz 

Jeffrey Berkowitz, Juris Doctor og BA i statskundskab, født 9. januar 1966, amerikansk statsborger. Han blev 
indstillet til valg til H. Lundbeck A/S' bestyrelse på den ordinære generalforsamling i 2018. Han er medlem af 
den Videnskabelige Komité og siden marts 2019 medlem af Vederlags- og Nomineringskomitéen. 


Jeffrey Berkowitz er p.t. administrerende direktør for Real Endpoints, der er førende inden for udvikling og 
implementering af proprietære værktøjer til styrkelse af markedsadgangen for sundhedsområder under ud- 
vikling. Forinden var Jeffrey Berkowitz koncerndirektør i UnitedHealth Group (UNH) og administrerende direk- 
tør for deres Optum International-datterselskab siden 2016. Han var medlem af direktionen og President for 

Pharma & Global Market Access i Walgreens Boots Alliance, Inc. fra 2014, hvor han først var Senior Vice 
President for Pharmaceutical Development & Market Access i Walgreen Co. og derefter direktør for Walgreens 
Boots Alliance Development i perioden fra 2010 til 2015. Fra 1998-2010 havde han forskellige stillinger med 
stadig større ansvar inden for markedsadgang, salg og marketing i Schering-Plough, inden selskabet blev 
opkøbt af Merck i 2009. Før han kom til Schering-Plough, var Jeffrey Berkowitz advokat med speciale i sund- 
hedsområdet i det internationale advokatfirma Proskauer, LLP i New York og Washington, D.C. 


Jeffrey Berkowitz' særlige kompetencer i forbindelse med bestyrelsesarbejdet i H. Lundbeck A/S er bl.a. hans 
resultater og globale erfaring med betalere, farmaceutiske virksomheder, special- og detailapoteker og for- 
handlere af lægemidler, hans erfaring inden for generisk og branded indkøb og lagerstyring og hans viden om 
prissætning, refusion, distribution af apotekervarer og sundhedsstrategier. Sammen med sit team stod han i 
spidsen for joint venturet mellem Walgreens og Alliance Boots med base i Bern, Schweiz, og var afgørende 
for, at fusionen oversteg endog meget ambitiøse mål for synergieffekt. Han er en efterspurgt opinionsdanner 
og indlægsholder inden for emner som markedsadgang og refusion og har mange års erfaring som medlem 
af offentlige styrelser og udvalg. 


Jeffrey Berkowitz er uafhængigt bestyrelsesmedlem i Esperion Therapeutics, Inc. og medlem af bestyrelsen 
for Zealand Pharma A/S, Uniphar PLC (UPR), Click Therapeutics Inc. og PharmaTwoB Itd. 


Dorothea Wenzel 

Dorothea Wenzel er Ph.D. i sundheds- og samfundsøkonomi samt M.Sc. i virksomhedsøkonomi og datalogi fra 
Universitetet i Darmstadt, Tyskland. Hun har desuden været stipendiat på Harvard og hospitant på University 
of California, Berkley. Dorothea Wenzel er født den 16. april 1969 og er tysk statsborger. Hun blev indstillet 
til valg til H. Lundbeck A/S' bestyrelse på den ordinære generalforsamling i 2021. Hun er formand for H. 
Lundbeck A/S' Revisionskomité. 


Dorothea Wenzel er et uafhængigt bestyrelsesmedlem. Dorothea har haft en lang karriere hos Merck KGaA 
med hovedsæde i Darmstadt, Tyskland, hvor hun frem til august 2021 var ansat som Executive Vice President 
og leder af Global Business Unit Surface Solutions. I 2018 var hun økonomidirektør og strategiansvarlig i 
afdelingen for Performance Materials, fra 2014 til 2018 var hun ansvarlig for Mercks Global Fertility Business 
Franchise, og fra 2005 til 2013 var hun økonomidirektør i afdelingen for Healthcare. Før sin ansættelse i Merck 
arbejdede hun hos McKinsey & Comp., med opstart af en e-handelsvirksomhed og for en tysk regeringskom- 
mission. 


Dorothea Wenzels særlige kompetencer i forbindelse med bestyrelsesarbejdet i H. Lundbeck A/S er bl.a. en 
imponerende track record inden for økonomi- og strategiledelse på tværs af flere forskellige brancher. Hun vil 
være en yderligere styrkelse af bestyrelsens kompetencer inden for økonomi- og forretningstransformation 


og dermed være med til at sikre, at selskabet fortsat står bedst muligt rustet til fremtiden. 


Dorothea Wenzel sidder p.t. i tilsynsrådet for Fresenius Medical Care AG & Co. KGaA og sidder i bestyrelsen 
for Dentsply Sirona Inc. 


Santiago Arroyo 

Santiago Arroyo har en medicinsk embedseksamen fra Autonomous University of Madrid og en Ph.D. fra 
University of Barcelona, Spanien. Han er født den 2. juni 1960 og er amerikansk statsborger. Han indstilles 
som kandidat til H. Lundbeck A/S' bestyrelse på den ordinære generalforsamling i 2021. 


Santiago Arroyo har over 30 års erfaring inden for neurologi og lægemiddelforskning og -udvikling. Som 
neurolog har Santiago Arroyo haft fakultetsstillinger på Johns Hopkins Hospital, Hospital Clinic of Barcelona 
og Medical College of Wisconsin, hvor han var Associate Professor of Neurology. Hans speciale er epilepsi og 
elektrofysiologi hos børn og voksne. 


I 2003 trådte Santiago Arroyo ind i lægemiddelindustrien og har beklædt en række stillinger med stadig større 
ansvar inden for klinisk forskning og udvikling. Senest har han arbejdet som Chief Medical Officer hos Momenta 
Pharmaceuticals, et biotech-selskab i Massachusetts, USA, der forsker i og udvikler nye behandlingsformer til 
sjældne immunsygdomme. Selskabet blev i 2020 overtaget af Johnson & Johnson. Inden ansættelsen hos 
Momenta Pharmaceuticals var han ansat som Chief Medical Officer hos Boston Pharmaceuticals, hvor han 
beskæftigede sig med immunvidenskab, onkologi og smitsomme sygdomme. Santiago Arroyo var desuden 
Senior Vice President, Head of Clinical Research og Chief Medical Officer of Biotherapeutics and Pharma- 
therapeutics hos Pfizer Inc. inden for neurologi, psykisk betinget smerte, hjerte-kar-sygdomme, metabolisme, 
regenerativ medicin og sjældne sygdomme. Han var Therapeutic Area Head for Neurosciences, Discovery 
Medicine and Clinical Pharmacology hos Bristol-Myers Squibb og Neurology Global Therapeutic Area Head for 
Eisai Global Clinical Development. 


Blandt Santiago Arroyos særlige kompetencer som bestyrelsesmedlem i H. Lundbeck A/S er hans terapeutiske 
og forskningsmæssige ekspertise inden for neurovidenskab og hans strategiske og forretningsmæssige udsyn. 
Hans ledererfaring inden for det akademiske og farmaceutiske område kombineret med hans biotech-erfaring 
og succes giver ham et solidt grundlag for at tilføre nye perspektiver til H. Lundbeck A/S' forsknings- og 
forretningsmæssige udvikling. 


Santiago Arroyo er medlem af bestyrelsen i Marinus Pharmaceuticals, med hovedsæde i USA. 


Ad dagsordenens punkt 6: 





Det foreslås, at bestyrelsen modtager følgende vederlag for 2022: 

- Menige bestyrelsesmedlemmer modtager et grundhonorar på DKK 400.000 (uændret i forhold til 2021). 

- Formanden modtager tre gange grundhonoraret. 

- Næstformanden modtager to gange grundhonoraret. 

- Menige medlemmer af komitéerne modtager DKK 200.000 i tillæg til grundhonoraret (uændret i forhold 
til 2021). 

- Formændene for komitéerne modtager DKK 300.000 i tillæg til grundhonoraret (uændret i forhold til 
2021). 

- Bestyrelsesmedlemmer med permanent bopæl uden for Europa modtager en rejsegodtgørelse på DKK 
400.000 i tillæg til grundhonoraret (uændret i forhold til 2021). 


Ad dagsordenens punkt 7: 





I overensstemmelse med Revisionskomitéens anbefaling foreslår bestyrelsen, at PricewaterhouseCoopers 
Statsautoriseret Revisionspartnerselskab, CVR-nr.: 33 77 12 31, genvælges som selskabets revisor. Revisi- 

onskomitéen er ikke under indflydelse fra nogen tredjemand og er ikke underlagt nogen kontrakt med tred- 
jemand, der begrænser den ordinære generalforsamlings valg af selskabets lovpligtige revisor eller revisions- 
firma til bestemte kategorier af eller lister over revisorer eller revisionsfirmaer, for så vidt angår udpegelsen 
af en særlig revisor eller et særligt revisionsfirma til udførelse af selskabets lovpligtige revision. 


Ad dagsordenens punkt 8: 





8.1 Det foreslås, at bestyrelsen bemyndiges til indtil næste ordinære generalforsamling at lade selskabet erhverve 
egne aktier med en samlet nominel værdi på op til 10% af aktiekapitalen. Købskursen for de pågældende 
aktier må ikke afvige mere end 10% fra den ved erhvervelsen noterede kurs på Nasdaq Copenhagen A/S. 


8.2 Bestyrelsen foreslår, at dirigenten bemyndiges til at foretage sådanne ændringer i og tilføjelser til det på den 
ordinære generalforsamling vedtagne og i anmeldelsen til Erhvervsstyrelsen, som Erhvervsstyrelsen måtte 
kræve i forbindelse med registrering af de vedtagne ændringer. 


Alle forslag på dagsordenen kan vedtages med simpelt stemmeflertal. 


PRAKTISKE OPLYSNINGER 


H. Lundbeck A/S byder alle aktionærer, der har rekvireret adgangskort til sig selv og en eventuel medfølgende 
rådgiver, velkommen på den ordinære generalforsamling. Der gøres opmærksom på, at man kun kan deltage i den 
ordinære generalforsamling, hvis man på forhånd har rekvireret adgangskort. Adgang til den ordinære generalfor- 
samling sker via receptionen, Ottiliavej 9, 2500 Valby. Der er et begrænset antal parkeringspladser på Ottiliavej og 
Krumtappen, hvor der kan parkeres i op til tre timer (husk at stille p-skiven). På grund af parkeringsreglerne i 
området er det ikke muligt at tilkøbe ekstra parkeringstid, ligesom der ikke udstedes gæstebilletter eller gæsteli- 
censer. 


Såfremt du har nedsat funktionsevne, der gør passagen fra indgangen til auditoriet besværlig, kan du rekvirere hjælp 
fra personalet ved ankomst i receptionen. 


Registrering, adgangskort og tilmelding (krav for at deltage i den ordinære generalforsamling) 

I overensstemmelse med vedtægternes pkt. 10.1 vil der blive udleveret adgangskort til aktionærer, der har stem- 
meret på den ordinære generalforsamling. Stemmeret tilkommer alene aktionærer, som er noteret i ejerbo- 
gen på registreringsdatoen den 16. marts 2022, eller som senest denne dato har fremsat anmodning 
herom, herunder dokumenteret deres aktiebesiddelser, jf. vedtægternes punkt 10.4. 





Adgangskort til den ordinære generalforsamling kan rekvireres til og med den 18. marts 2022 på selska- 
bets hjemmeside, www.lundbeck.com, eller ved at returnere tilmeldingsblanketten til Computershare A/S, Lotten- 
borgvej 26 D, 2800 Kgs. Lyngby, tlf. 4546 0997. 





Adgangskort vil blive udsendt elektronisk via e-mail til den e-mailadresse, der anføres på investorportalen i forbin- 
delse med tilmelding. Adgangskortet skal forevises på den ordinære generalforsamling enten elektronisk på en 
smartphone/tablet eller i papirform. 

Aktionærer, der har bestilt adgangskort uden at anføre deres e-mailadresse, kan afhente adgangskortet ved indgan- 
gen til den ordinære generalforsamling mod fremvisning af gyldigt ID. 


Stemmesedler udleveres ved indgangen til den ordinære generalforsamling. 


Spørgsmål 

Alle aktionærer kan skriftligt stille spørgsmål til dagsordenen og til de dokumenter, der skal behandles på den ordi- 
nære generalforsamling. Der kan stilles spørgsmål pr. e-mail til info@lundbeck.com. Fremsendte spørgsmål vil blive 
besvaret forud for eller på den ordinære generalforsamling. 





Fuldmagt eller brevstemme 

Hvis du ønsker at indsende dine stemmer forud for den ordinære generalforsamling, eller hvis du ikke deltager i den 
ordinære generalforsamling, kan du give bestyrelsen fuldmagt til at afgive de stemmer, der knytter sig til dine aktier. 
I så fald skal du udfylde, datere og underskrive fuldmagtsblanketten og sende den til Computershare A/S, Lotten- 
borgvej 26 D, 2800 Kgs. Lyngby, så blanketten er modtaget af Computershare A/S senest den 18. marts 2022. 
Ønsker du at give fuldmagt til andre end bestyrelsen, kan fuldmagtsblanketten til tredjemand anvendes. Fuldmagts- 
blanketterne kan findes på selskabets hjemmeside, www.lundbeck.com. Afgivelse af fuldmagt kan tillige ske elek- 
tronisk på www.lundbeck.com senest den 18. marts 2022 ved anvendelse af depotnummer og adgangskode eller 
NemID. 











Du kan også brevstemme ved at returnere brevstemmeblanketten i udfyldt og underskrevet stand, således at den 
er Computershare A/S, Lottenborgvej 26 D, 2800 Kgs. Lyngby, i hænde senest den 22. marts 2022 kl. 12:00. Blanket 
til brug for stemmeafgivelse pr. brev kan findes på selskabets hjemmeside, www.lundbeck.com, hvor man også kan 
brevstemme elektronisk. 





Dokumenter på Lundbeck.com 

Selskabet offentliggør senest den 28. februar 2022 følgende oplysninger og dokumenter på selskabets hjemmeside, 
www.lundbeck.com: 1) indkaldelsen til den ordinære generalforsamling, 2) det samlede antal aktier og stemmeret- 
tigheder på datoen for indkaldelsen, 3) alle dokumenter, der skal fremlægges på den ordinære generalforsamling, 
herunder den reviderede årsrapport og vederlagsrapporten, 4) dagsordenen for den ordinære generalforsamling og 
de fuldstændige forslag og 5) blanketter til semmeafgivelse pr. brev og fuldmagt. 








Størrelsen af aktiekapitalen og stemmeret 
Selskabets aktiekapital udgør nominelt DKK 995.741.110 fordelt på aktier à DKK 5. Hvert nominelle aktiebeløb på 
DKK 5 giver én stemme, jf. vedtægternes pkt. 10.6. 





Sprog 
H. Lundbeck A/S tilbyder simultantolkning fra dansk til engelsk i auditoriet. Præsentationer og svar fra vores admi- 
nistrerende direktør på engelsk vil blive simultantolket fra engelsk til dansk. 


Webcast 
Det vil også være muligt at følge den ordinære generalforsamling på dansk og engelsk via live webcast, der kan 
afspilles igen efter generalforsamlingen, jf. selskabets hjemmeside www.lundbeck.com. 





Personoplysninger 

Som aktionær i H. Lundbeck A/S behandler vi dine almindelige persondata for at kunne føre et register over H. 
Lundbeck A/S' investorer, analysere investorsammensætningen og kommunikere effektivt med vores investorer, 
herunder sende denne indkaldelse til den ordinære generalforsamling. Ydermere behandler H. Lundbeck A/S dine 
persondata i forbindelse med din deltagelse i den ordinære generalforsamling, herunder i forbindelse med udstedelse 
og brug af fuldmagter, hvis du fremsætter forslag til behandling på den ordinære generalforsamling, hvis du stiller 
spørgsmål til H. Lundbeck A/S forud for den ordinære generalforsamling, eller hvis du har kommentarer, der skal 
fremføres på den ordinære generalforsamling. Du kan læse mere om H. Lundbeck A/S' håndtering og behandling af 
dine persondata i forbindelse med den ordinære generalforsamling på selskabets hjemmeside, www.lundbeck.com. 





Valby, 28. februar 2022 


Bestyrelsen 
H. Lundbeck A/S 

